สอบถามหน่อยค่ะ แปลงฟันให้ลูกน้อย 1 ขวบ 3 เดือน ใช้ยาสีฟันโคโดโม ถ้าน้องกลืนจะเป็นอันตรายไหมค่ะ
สวัสดีค่ะ หากยาสีฟันที่ใส่ในแปรงสีฟันมีปริมาณเพียงเล็กน้อย และลูกเพิ่งกลืนไปครั้งแรก ก็ไม่ได้อันตรายอะไร ร่างกายสามารถที่กำจัดสารต่างๆ ในยาสีฟันออกได้เองอย่างไรก็ตาม ในเด็กอายุต่ำกว่า 5 ปี มักจะกลืนยาสีฟันบางส่วนเข้าไปในขณะแปรงฟันโดยไม่ตั้งใจ ทั้งนี้เพราะยาสีฟันสำหรับเด็กมักแต่งกลิ่นเติมรสอร่อย เพื่อให้เด็กชอบและอยากแปรงฟัน ทำให้เด็กมักจะเผลอกลืนยาสีฟันเข้าไป ซึ่งหากกลืนเข้าไปบ่อยๆ ซึ่งอาจมีผลเสีย คือเกิดพิษจากการได้รับฟลูออไรด์ที่อยู่ในยาสีฟันที่สะสมจากการกินเข้าไปทุกวันได้โดยการเกิดพิษชนิดเรื้อรัง จากการได้รับฟลูออไรด์เข้าสู่ร่างกายเป็นระยเวลานาน ได้แก่ ฟันตกกระ คือฟันแท้มีสีขาวขุ่น หากเป็นมาก ก็จะเห็นผิวฟันเป็นหลุมอาจมีสีดำหรือน้ำตาล อาจปวดข้อมือ ข้อเท้า หายใจลำบาก รวมถึงอาจเสียชีวิตได้ดังนั้น ในเด็อายุน้อยกว่า 3 ขวบ ให้ใช้ยาสีฟันผสมฟลูออไรด์ในปริมาณไม่เกิน 500 ppm หรือหากลูกอายุ 1 ปี 3 เดือน ก็ให้ใช้ยาสีฟันที่ฉลากเขียนว่าสำหรับเด็กอายุ 1-3 ปีค่ะ และให้แตะเป็นชั้นบางๆ บนแปรงสีฟันเท่านั้น ไม่ควรบีบออกมาเป็นตุ่มหรือก้อน และเมื่อแปรงฟันให้เด็กแล้ว ในกรณีที่ลูกยังบ้วนปากไม่เป็น ต้องใช้ผ้าชุบบ้ำเช็ดฟองออก หากบ้วนปากเป็นแล้ว ก็ต้องให้บ้วนออกค่ะ